Danes boste prebrali zgodbo Slavka Pregla Nič več mamin sinek. Našli jo boste v berilu na strani 162.

1. Pred branjem razmisli:  
   Kako bi razložil naslednje besede: špeckahla, mila jera, mamin sinko?  
   Si bil to kdaj tudi sam?  
   Kako si se počutil?
2. Tiho ali glasno preberi besedilo, ki si ga našel zgoraj pod naslovom Nič več mamin sinek. Preberi enkrat, dvakrat, trikrat… odvisno, koliko si se zapomnil. Vsaj enkrat preberi glasno.
3. Po branju poišči besede: ucvreti jo, zvijača, sukati po glavi, piškave tri besede, brisati jo po ulici, počehljati za ušesom in jih razloži. Razlago zapiši v zvezek.

Preden začneš, napiši naslov **NIČ VEČ MAMIN SINEK** in četrtek, 26. 3. 2020.

Nato prepogni  list po sredini in na eno polovico napiši MAMIN SINEK, ga nariši in opiši njegovo ravnanje v vseh treh situacijah, ki so navedene spodaj. Na drugo polovico napiši FEJST FANT, ga nariši in opiši njegovo ravnanje v istih situacijah.

Kako bi Miha ravnal:

* če bi se njegovi prijatelji igrali z njegovo žogo?
* če bi se vozili z njegovim kolesom?
* če bi hoteli njegove napolitanke?

Sedaj pa se malo odpočij, da boš lažje nadaljeval z zastavljenim delom.

1. Iz besedila na strani 163 prepiši zadnje štiri povedi.
2. Utemelji, komu je to besedilo namenjeno.
3. Zapiši dve zanimivi vprašanji o prebranem besedilu in seveda tudi odgovori. ☺

KAJ PA TOLE? Vprašaj starše, če si bil/a tudi ti »mamin sinek/očkova hčerkica«. Poskusi se spomniti kakšnega primera/kakšne dogodivščine. Če želiš, zapiši. Ko bomo spet v šoli, bomo zapise prebrali ali pa mi ga pošlji.